b'\n_START_ARTICLE_\nMite de la sobirania del consumidor\n_START_PARAGRAPH_\nEl mite de la sobirania del consumidor \xc3\xa9s un concepte enunciat per l\'economista John Kenneth Galbraith al llibre La societat opulenta (1958) i que q\xc3\xbcestiona el concepte de la sobirania del consumidor central en la ci\xc3\xa8ncia econ\xc3\xb2mica convencional davant de la creixent import\xc3\xa0ncia de les t\xc3\xa8cniques publicit\xc3\xa0ries._NEWLINE_Galbraith argumenta que la demanda del consumidor ja no prov\xc3\xa9 de les seves necessitats espont\xc3\xa0nies sin\xc3\xb3 que aquestes necessitats s\xc3\xb3n creades i manipulades per les t\xc3\xa8cniques de marketing i publicitat._NEWLINE_Malgrat que aix\xc3\xb2 pugui semblar una obvietat i una evid\xc3\xa8ncia manifesta, la "sobirania del consumidor" \xc3\xa9s un element central de la teoria econ\xc3\xb2mica neocl\xc3\xa0ssica, i els economistes s\'han negat durant molt temps a acceptar aquesta evid\xc3\xa8ncia, ja que la publicitat \xc3\xa9s un concepte dif\xc3\xadcil d\'incorporar a la teoria econ\xc3\xb2mica. Una de les m\xc3\xa9s importants conseq\xc3\xbc\xc3\xa8ncies econ\xc3\xb2miques que se\'n deriven \xc3\xa9s que per a una societat, un major nivell de producci\xc3\xb3 no implica necess\xc3\xa0riament un major nivell de benestar, i q\xc3\xbcestiona tota la teoria del creixement i del desenvolupament econ\xc3\xb2mic.'